《重九后一日同公美游灵泉公美举示莲塘纳凉之》
宋代·陈文蔚

寺访灵泉山路长，赋诗因得话莲塘。
林间度竹风无暑，涧里流莲水带香。
静胜携筇终日款，闲来坐石满襟凉。
纪游未暇牵人事，题品输君第一章。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。